Zik-nni, yella yiwen n ugellid yuɣ tlata n tlawin ula d yiwet deg-sent ur as-d-teǧǧi dderya. Yerna-d tameṭṭut tis rebɛa, tagi tesea-d aqcic. Yefreḥ ugellid imi i as-d-teǧǧa axalef, seg wakken yectaq dderya ur yumin ara ad d-yas wass deg ara yesɛu amur-is, yesmuhbel mmi-s-nni mačči d izli. Si ccuq-nni aqcic ur yetteffeɣ ara maḍi ɣer beṛṛa, yettɣimi kan deg uxxam weḥd-s deg yiwet n texxamt. Agellid iweṣṣa akk ixeddamen-is am urgaz am tmeṭṭut ɣef mmi-s yenna-asen: «Ḥader win it-yessuffuɣen deg-wen ɣer beṛṛa, yerna ur as-ttaket ara aksum yesɛaniɣes, ttaket-as kanlqut dwayenakk leqaqen! » Ɛeddan iseggasen, aqcic meqqer meɛna werǧin yeẓra tafat n yiṭij s wallen-is. Armi d yiwen n wass deg wussan n Ṛebbi, yiwet n txeddamt n baba-s truḥ ad as-tefk imekli dɣa tenna-as : «Amek akka ula tura mi meqqreḍ mazal d aksum ur nesɛi ara iɣes ala t-tetteḍ?